Държавен вестник, бр. 72, 2024 г., стр. 5

БРОЙ  72	
Д Ъ Р Ж А В Е Н  В Е С Т Н И К 	
СТР.  5  
отчет за устойчивостта, включително инфор­
мацията, предвидена за оповестяване по чл. 8 
от Регламент (ЕС) 2020/852, в съответствие с 
единния електронен формат за отчитане, оп­
ределен в Делегиран регламент (ЕС) 2019/815.“
§ 15. В глава седма наименованието на 
раздел III се изменя така: „Отчет за устой­
чивостта“.
§ 16. Член 48 се изменя така:
„Чл. 48. (1) Отчетът за устойчивостта съдър­
жа информация, необходима за разбиране на 
въздействията на предприятието върху въпро­
сите по устойчивостта, както и необходимата 
информация за разбиране на начина, по който 
тези въпроси засягат развитието, резултатите 
и състоянието на предприятието.
(2) Информацията по ал. 1 включва:
1. кратко описание на бизнес модела и 
стратегията на предприятието, включително:
а) гъвкавостта на бизнес модела и на 
стратегията на предприятието по отношение 
на рисковете, свързани с въпросите по устой­
чивостта;
б) възможностите за предприятието, свър­
зани с въпросите по устойчивостта;
в) плановете на предприятието, включи­
телно действията за изпълнението им и свър­
заните финансови и инвестиционни планове, 
така че да се гарантира, че бизнес моделът и 
стратегията му са съвместими с прехода към 
устойчива икономика и с ограничаването на 
глобалното затопляне до 1.5 °С в съответствие 
с Парижкото споразумение към Рамковата 
конвенция на ООН по изменение на климата, 
както и с целта за постигане на неутралност 
по отношение на климата най-късно до 2050 г., 
определена в Регламент (ЕС) 2021/1119 на Ев­
ропейския парламент и на Съвета от 30 юни 
2021 г. за създаване на рамката за постигане 
на неутралност по отношение на климата и за 
изменение на регламенти (ЕО) № 401/2009 и 
(ЕС) 2018/1999 (ОВ, L 243/1 от 9 юли 2021 г.), 
наричан по-нататък „Регламент (ЕС) 2021/1119“, 
и когато е относимо, степента на въздействие 
върху предприятието на дейности, свързани с 
въглища, нефт и газ;
г) описание на начина, по който бизнес 
моделът и стратегията на предприятието са 
съобразени с интересите на заинтересованите 
страни и с въздействието на предприятието 
върху въпросите по устойчивостта;
д) описание на начина, по който е прило­
жена стратегията на предприятието във връзка 
с въпросите по устойчивостта;
2. описание на обвързаните със срокове 
цели, свързани с въпросите по устойчивостта, 
определени от предприятието, включително, 
когато е приложимо, поставените цели за 
намаляване на емисиите на парникови газове 
най-малко за 2030 г. и 2050 г., описание на 
напредъка, постигнат от предприятието по 
отношение на постигането на тези цели, както 
и декларация дали целите на предприятието, 
свързани с екологични фактори, се основават 
на убедителни научни доказателства;
3. описание на ролята на управителните и 
надзорните органи във връзка с въпросите по 
устойчивостта, както и на техните експертни 
познания и уменията им във връзка с изпъл­
нението на тази роля или на достъпа им до 
такива експертни познания и умения;
4. описание на политиките на предприяти­
ето във връзка с въпросите по устойчивостта;
5. информация относно съществуването на 
схеми за стимулиране, свързани с въпросите 
по устойчивостта, предлагани на членовете на 
управителните и надзорните органи;
6. описание на:
а) процеса на извършената от предприятието 
комплексна проверка във връзка с въпросите по 
устойчивостта, в съответствие с установените 
изисквания към предприятията да извършват 
процес на комплексна проверка;
б) основните действителни или потенци­
ални неблагоприятни въздействия, свързани 
със собствените дейности на предприятието 
и с неговата верига на стойност, включително 
неговите продукти и услуги, неговите стопански 
отношения и верига на доставки, действията, 
предприети за установяване и наблюдение 
на тези въздействия и други неблагоприятни 
въздействия, които предприятието е длъжно да 
установи съгласно други установени изисква­
ния, налагащи на предприятията да извършват 
процес на комплексна проверка;
в) предприети от предприятието действия и 
резултата от тези действия за предотвратяване, 
смекчаване, коригиране или прекратяване на 
действителни или потенциални неблагоприятни 
въздействия;
7. описание на основните рискове за пред­
приятието, свързани с въпросите по устойчи­
востта, включително описание на основните 
зависимости на предприятието от тези въпроси 
и начина, по който предприятието управлява 
тези рискове;
8. показатели, имащи отношение към опо­
вестяването на информацията по т. 1 – 7.
(3) Предприятията включват в отчета за 
устойчивостта описание на процеса по иденти­
фициране на информацията по ал. 1, включена 
в доклада за дейността. 
(4) Информацията по ал. 2 включва инфор­
мация, свързана с краткосрочния, средносроч­
ния и дългосрочния времеви хоризонт, когато 
това е приложимо.
(5) Когато е приложимо, информацията по 
ал. 1 и 2 включва информация за собствени­
те дейности на предприятието и за неговата 
верига на стойност, включително за неговите 
продукти и услуги, неговите бизнес отношения 
и верига на доставки.
(6) Когато е приложимо, информацията по 
ал. 1 и 2 съдържа препратки и допълнителни